रंग दृष्टि
रंग दृष्टि (color vision) किसी जीव या यंत्र की देखने की प्रक्रिया में प्रकाश में उपस्थित भिन्न तरंगदैर्घ्यों (वेवलेंथों) या आवृत्ति (फ़्रिक्वेन्सी) का अंतर भाँपने की क्षमता होती है। अलग-अलग वस्तुएँ एक-दूसरे से भिन्न तरंगदैर्घ्यों से प्रकाश उत्पन्न या प्रतिबिम्बित करती हैं, इसलिए रंग दृष्टि तीव्रता से दृश्य समझने में बहुत लाभदायक होती है। यह भिन्न तरंगदैर्घ्य प्राणी को अलग-अलग रंग प्रतीत होते हैं। मानवों व अन्य स्तनधारियों में रंग दृष्टि उनकी आँखों के दृष्टि पटल (रेटिना) में उपस्थित शंकु कोशिकाएँ प्रदान करती हैं।